Μέσα σε κλίμα συγκίνησης άνοιξε για πρώτη φορά μετά την εισβολή η λεωφόρος Αμμοχώστου στην Κύπρο.

Από νωρίς το πρωί, αρκετοί πολίτες συγκεντρώθηκαν στην ελληνοκυπριακή πλευρά του οδοφράγματος, την ώρα που αυτοκίνητα σχημάτισαν ουρά προκειμένου να περάσουν στην απέναντι πλευρά για να δουν τα ερειπωμένα και εγκαταλελειμμένα για 44 χρόνια σπίτια τους.

Περίπου στις 11:00 το πρωί στρατιώτες της Εθνικής Φρουράς άρχισαν να μετακινούν τα συρμάτινα οδοφράγματα που βρίσκονταν στο δρόμο. Πριν το άνοιγμα επικράτησε ένταση μεταξύ Ελληνοκυπρίων που υποστηρίζουν το άνοιγμα του οδοφράγματος της Δερύνειας και ατόμων που τάσσονται εναντίον του ανοίγματος και άλλων οδοφραγμάτων.

Περίπου στις 12:00 το μεσημέρι, άνοιξε το οδόφραγμα της Δερύνειας και πολύς κόσμος περπάτησε στην κατεχόμενη περιοχή της Κάτω Δερύνειας, στέλνοντας μηνύματα ειρήνης.

«Παρών» ήταν και πατέρας του Σολωμού ο οποίος με φωτογραφία του παιδιού στα χέρια και δήλωσε πως «Σήμερα είναι σαν να σκοτώνουν ξανά τον γιο μου και επίσημα».

Η κάμερα του ΣΙΓΜΑ κατέγραψε εικόνες από το μπαλκόνι το οποίο χρησιμοποίησε ο Κενάν Ακίμ, για να δολοφονήσει το 1996 τον Σολωμό Σολωμού.

Φωτογραφίες: ΑΠΕ-ΜΠΕ